ΓΡΑΠΤΗ ΕΡΩΤΗΣΗ E-3764/00

υποβολή: Mara Sornosa Martnez (PSE) προς την Επιτροπή

(4 Δεκεμβρίου 2000)

Θέμα: Επιδοτήσεις της ισπανικής κυβέρνησης για την πρόληψη των χαλαζοπτώσεων με τη χρησιμοποίηση ιωδιούχου αργύρου

Το ισπανικόπουργείο Γεωργίας απεφάσισε πρόσφατα τη δημιουργία νέου κονδυλίου επιδοτήσεων για τη χρηματοδότηση της προστασίας από το χαλάζι με τη χρησιμοποίηση ιωδιούχου αργύρου, μία ουσία που οι οργανώσεις των γεωργών, μεταξύ άλλων θεωρούν εξαιρετικά βλαβερή τόσο για το περιβάλλον όσο και για τη συγκομιδή. Το μέτρο αυτό της ισπανικής κυβέρνησης τέθηκε σε εφαρμογή με τη συγκατάθεση των ασφαλιστικών εταιριών, οι οποίες προτιμούν να χρησιμοποιείται το βαρύ αυτό μέταλλο ώστε να μηνποχρεώνονται να καταβάλουν αποζημιώσεις για ενδεχόμενες ζημίες από το χαλάζι.

Ο ψεκασμός με ιωδιούχο άργυρο για την αποφυγή χαλαζοπτώσεων (με τη διασπορά του στην ατμόσφαιρα με μικρά αεροσκάφη ή την εκτόξευση ρουκετών), όχι μόνον έχει αποδειχθεί ότι έχει σοβαρές συνέπειες για το περιβάλλον, αλλά και ενδέχεται να προκαλεί μείωση των βροχοπτώσεων συνεπεία της μετατροπής του συμπυκνωμένου ύδατος των νεφών σε κρυστάλλους (στοιχεία της Υπηρεσίας για την Προστασία της Φύσης, Seprona).

Παρά τα επιχειρήματα αυτά, τα οποία προβάλλονται από τις οργανώσεις των γεωργών, οπουργός Γεωργίας της ισπανικής κυβέρνησης ενέκρινε τον Αύγουστο 2000 τις επιδοτήσεις για τα συστήματα πρόληψης των χαλαζοπτώσεων με τη χρησιμοποίηση ιωδιούχου αργύρου.

Με ποιον τρόπο σκοπεύει να παρέμβει η Επιτροπή για την αποφυγή της χρησιμοποίησης αυτού του βαρέος μετάλλου το οποίο είναι εξαιρετικά βλαπτικό για τη γεωργία και το περιβάλλον της Κοινότητας;

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-3764/00 και E-4006/00

(1 Μαρτίου 2001)

Εξ όσων γνωρίζει η Επιτροπή, ο ιωδιούχος άργυρος παράγεται ή/και εισάγεται στην Κοινότητα σε ποσότητες μικρότερες των 10 τόννων ετησίως. Οι εν λόγω ουσίες αποτελούν το αντικείμενο συλλογής πληροφοριών και εκτίμησης των κινδύνων, κατά περίπτωσιν, στο πλαίσιο του κανονισμού (ΕΟΚ) 793/93 του Συμβουλίου

της 23ης Μαρτίου 1993, για την αξιολόγηση και τον έλεγχο των κινδύνων από τιςπάρχουσες ουσίες(1), δηλ. τις ουσίες που κυκλοφορούσαν στην Κοινότητα πριν από τον Σεπτέμβριο του 1981 και οι οποίες περιλαμβάνονται στον Ευρωπαϊκό Κατάλογο των Ουσιών που Κυκλοφορούν στο Εμπόριο(Einecs). Λόγω του μεγάλου αριθμού ουσιών που περιέχονται στο Einecs (άνω των 100 000), ο κανονισμός θέσπισε σειρά προτεραιότητας. Έχουν δημοσιευθεί τέσσερις κατάλογοι ουσιών προτεραιότητας για τις οποίες πραγματοποιήθηκε ή πραγματοποιείται εκτίμηση της επικινδυνότητας. Η Επιτροπή είναι σε θέση να διαβεβαιώσει το Αξιότιμο Μέλος του Κοινοβουλίου ότι ο ιωδιούχος άργυρος δεν περιλαμβάνεται σε κανέναν από τους τέσσερις αυτούς καταλόγους. Ωστόσο, η Κοινότητα θα μπορούσε, στο μέλλον, να ζητήσει την κοινοποίηση πληροφοριών σχετικά με την εν λόγω ουσία, ενόψει της αξιολόγησής της στο πλαίσιο του κανονισμού (ΕΟΚ) 793/93 ή άλλων κοινοτικών νομοθετικών μέσων, και ενόψει της ενδεχόμενηςιοθέτησης μέτρων διαχείρισης των κινδύνων. Μεταξύ των εν λόγω μέτρων θα μπορούσε να περιλαμβάνεται ο περιορισμός της κυκλοφορίας και χρήσης του.

Εξάλλου, ο ιωδιούχος άργυρος που χρησιμοποιείται για την αντιμετώπιση του χαλαζιού δεν θεωρείται ως φυτοφαρμακευτικό προϊόν (γεωργικό φυτοφάρμακο) κατά την έννοια της οδηγίας 91/414/ΕΟΚ(2) η οποία διέπει τη θέση των εν λόγω προϊόντων σε κυκλοφορία.

Εξάλλου, σύμφωνα με την οδηγία 67/548/ΕΟΚ του Συμβουλίου της 27ης Ιουνίου 1967 περί της προσεγγίσεως των νομοθετικών, κανονιστικών και διοικητικών διατάξεων των σχετικών με την ταξινόμηση, την συσκευασία και την επισήμανση των επικίνδυνων ουσιών(3), οι παραγωγοί, διανομείς και εισαγωγείς χημικών ουσιών οφείλουν να συμμορφώνονται με τις διατάξεις της οδηγίας όσον αφορά την ταξινόμηση, τη συσκευασία και την επισήμανση της εν λόγω ουσίας. Οι διατάξεις αυτές εφαρμόζονται επίσης στην περίπτωση του ιωδιούχου αργύρου, ακόμη και εάν δεν περιλαμβάνεται στο παράρτημα Ι της εν λόγω οδηγίας.

Οι ισπανικές αρχές δεν κοινοποίησαν στην Επιτροπή, σύμφωνα με το άρθρο 88 (πρώην άρθρο 93) της Συνθήκης ΕΚ, την επιχορήγηση της χρήσης διοξειδίου του αργύρου κατά του χαλαζιού, όπως προβλέπει η ισπανική επίσημη εφημερίδα αριθ. 28790 της 11ης Αυγούστου 2000. Η Επιτροπή θα ζητήσει από τις ισπανικές αρχές να κοινοποιήσουν την εν λόγω επιχορήγηση δυνάμει του προαναφερθέντος άρθρου 88 της Συνθήκης ΕΚ.

(1) ΕΕ L 84 της 5.4.1993.

(2) ΕΕ L 230 της 19.8.1991.

(3) ΕΕ B 196 της 16.8.1967.